ওবামা বলেন, গত সাত বছরে আমরা চেষ্টা করেছি, আমেরিকার প্রতিটা মানুষের অর্থনৈতিক অবস্থার উন্নতি করতে। শিক্ষার ও উন্নত প্রশিক্ষণের ব্যবস্থা করেছি, যাতে প্রতিটা মানুষ ভালো বেতনের চাকরি পান। প্রাথমিক শিক্ষার হারও বাড়াতে সক্ষম হয়েছি। সেই সঙ্গে আমাদের দেশে মাধ্যমিকে পাশের হার নতুন এক উচ্চতা পেয়েছে। প্রতিটা আমেরিকান যেন উচ্চশিক্ষা অর্জন করতে পারে, সে জন্য আমরা কলেজ প্রতিষ্ঠা করেছি। আমরা এরই মধ্যে শিক্ষাকালীন ঋণ পরিশোধের মাত্রা ১০ শতাংশ কমিয়ে এনেছি।